Soroptimist kirjelogo v3

**Projektbeskrivelse**

**Enable for Life - En lille børnelandsby kun for piger uden for Tranquebar i Indien**

|  |  |
| --- | --- |
| **Projekttitel:** | **Enable for Life – en lille børnelandsby kun for piger uden for Tranquebar i Indien** |
| **Baggrund:** | **SI Birkerød prioriterer FN’s Verdensmål nr. 4 og nr. 5 om Kvalitetsuddannelse og Ligestilling mellem kønnene.**  **I Indien bliver piger forladt ti gange så ofte som drenge. Det skyldes, at forældrene skal betale en dyr medgift, når pigerne bliver gift, og at det er drengene, der tager sig af forældrene i deres alderdom. Piger er udsatte. Hvis de er uønskede, risikerer de at blive slået ihjel som nyfødte, en praksis som dog heldigvis er ved at forsvinde, og ender piger på gaden, bliver de ofte kidnappet til prostitution.**  **Børnelandsbyen er dekoreret, så pigerne bor i små huse omkring et stort rum. Målet er at skabe en struktur, der ligner de sædvanlige indiske familier. På den måde skabes et sikkert og kærligt miljø for pigerne.**  **Pigerne går i den bedst mulige skole, og der bliver lagt stor vægt på, at de lærer engelsk. Pigerne lærer også, hvor vigtig hygiejne er. Det gælder både den personlige, og med hensyn til madlavning. Samtidig lærer de om sund og alsidig kost.**  **Pigerne skal som udgangspunkt have en uddannelse, så de kan klare sig selv. Bedre uddannelse betyder normalt, at piger får færre børn, hvilket medvirker til bedre levevilkår. Enable vil derfor gerne have pigerne på college eller på en kortere uddannelse som for eksempel sygeplejeuddannelsen.** |
| **Formål:** | **At give forældreløse piger en sikker barndom og fremtid, hvor de kan klare sig selv.** |
| **Strategimål:** | **Baseret på såvel Soroptimist Internationals Vision & Mission som på FN’s Bæredygtige Verdensmål har vi valgt følgende fokusområder**   1. **Uddannelse** 2. **Styrkelse af kvinders gennemslagskraft** |
| **Succeskriterier:** | **At flest mulige piger i børnelandsbyen gennemfører en uddannelse, så de kan klare sig selv.** |
| **Samarbejdspartnere:** | **To organisationer.**   1. **Enable, der arbejder for at give forældreløse piger en sikker barndom og fremtid, hvor de kan klare sig selv. Enable er en uafhængig, sponsorfinansieret hjælpeorganisation. 100 procent af de beløb, Enable modtager, går til børnene, fordi udgifter til administration dækkes på andre måder. Enable drives af en dansk bestyrelse i Danmark, hvis formand er Ernst Michaelsen.** 2. **St. Joseph’s Development Trust blev stiftet i 1974 i Indien. Organisationen har, udover 5 børnehjem, udviklet et omfattende og varieret udviklingsprogram for landsbyer med hovedvægt på de fattigste og mest nødlidende. Målet er at sætte landsbyboerne i stand til selv at skabe deres egne løsninger og udnytte deres ressourcer bedst muligt. St. Joseph’s Development Trust har flere gange har modtaget priser for deres indsats.** |
| **Målgruppe:** | **Forældreløse piger** |
| **Start og sluttidspunkt:** | **01/10 2020 – 30/9 2023** |
| **Aktiviteter:** | **Deltagelse i Enables årlige generalforsamling.**  **Forskellige events med salgsboder som til Kulturnat – Fællesarrange-menter med Hovedbiblioteket i Birkerød – Julemarked – Vandre-eventen Gåtur langs Kysten – Orangedage på Irmatorvet i Birkerød** |
| **Input/økonomi:** | **En årlig donation på kr. 10.000** |
| **Input/tid:** |  |
| **Arbejdsgruppe:** | **Klubbens projektudvalg** |
| **Milepæle i projektet:** | **Evalueringer vil blive foretaget på baggrund af tilbagemeldinger fra Ernst Michaelsen** |
| **Kommunikationsplan:** |  |